**D I S P O Z I Ţ I A**

 **Nr.1095 din 4 decembrie 2023**

**pentru modificarea Dispoziției Președintelui Consiliului Județean Cluj nr. 403 din 17 august 2016 privind numirea Comisiei de selecționare a documentelor create și deținute la nivelul Consiliului Județean Cluj, cu modificările ulterioare**

**Preşedintele Consiliului Judeţean Cluj,**

Văzând Referatul Direcției Juridice – Serviciul Juridic, Contencios Administrativ, Arhivă nr.46551/23.11.2023 privind necesitatea și oportunitatea modificării Dispoziției Președintelui Consiliului Județean Cluj nr. 403 din 17 august 2016 de numire a Comisiei de selecționare a documentelor create și deținute la nivelul Consiliului Județean Cluj, cu modificările ulterioare;

Având în vedere prevederile Ordinului Ministrului Afacerilor Interne nr. 151/2023 pentru aprobarea Normelor metodologice privind aplicarea unor dispoziții ale Legii Arhivelor Naționale nr. 16/1996;

Luând în considerare prevederile Hotărârii Consiliului Județean Cluj nr. 152/2023 privind aprobarea Organigramei, a Statului de funcții și a Regulamentului de organizare și funcționare al aparatului de specialitate al Consiliului Județean Cluj și al cabinetelor președintelui și vicepreședinților Consiliului Județean Cluj;

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

În conformitate cu prevederile:

* art. 191 alin. (1) lit. f) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 11 din Legea Arhivelor Naţionale nr. 16/1996, republicată, cu modificările şi completările ulterioare;
* art. 29 și ale art. 30 din Instrucţiunile privind activitatea de arhivă la creatorii şi deţinătorii de documente, aprobate de conducerea Arhivelor Naționale prin Ordinul de zi nr. 217 din 23 mai 1996;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. I.** Dispoziția Președintelui Consiliului Județea Cluj nr. 403 din 17 august 2016 privind numirea Comisiei de selecționare a documentelor create și deținute la nivelul Consiliului Județean Cluj, cu modificările aduse prin Dispoziția Președintelui Consiliului Județean Cluj nr. 16 din 8 ianuarie 2018, se modifică după cum urmează:

1. La articolul 1, aliniatul (1) se modifică și va avea următorul cuprins:

 “*Art. 1. (1) Se numește Comisia de selecționare a documentelor create și deținute la nivelul aparatului de specialitate al Consiliului Județean Cluj, în următoarea componență:*

* ***Președinte****: Todoran Gabriela – consilier, Direcția Juridică - Serviciul Juridic, Contencios Administrativ, Arhivă;*
* ***Secretar****: Stan Simona Cristina – consilier, Direcția Juridică - Serviciul Juridic, Contencios Administrativ, Arhivă;*
* ***Membri****:* ***-*** *Suciu Cristina Maria – auditor, Serviciul Audit Intern;*
* *Rațiu Codruța Victorița – consilier, Direcția Generală Buget-Finanțe, Resurse Umane - Serviciul Financiar-Contabil;*
* *Rusu Anca Cosmina – consilier juridic, Direcția Juridică - Serviciul Juridic, Contencios Administrativ, Arhivă;*
* *Nistor Silvia – consilier, Direcția Urbanism și Amenajarea Teritoriului - Serviciul Autorizări;*
* *Fabian Constanța Silvia – consilier, Direcția Dezvoltare și Investiții – Unitatea de Monitorizare Servicii de Utilități Publice;*
* *Toma Adrian – consilier, Direcția de Administrare Drumuri Județene -**Serviciul Urmărire și Decontare Lucrări și Exploatare**Drumuri Județene;*
* *Dreve Mihaela Alexandra – inspector de specialitate, Direcția de Administrare și Exploatare a Stadionului “Cluj Arena” – Compartimentul Administrare și Funcționare;*
* *Lup Patricia Maria – inspector de specialitate, Direcția Administrație și Relații Publice - Serviciul Administrație Publică, ATOP.*”

**Art. II.** Prezenta dispoziție se comunică, prin e-mail, persoanelor nominalizate la art. I al dispoziției și Prefectului Județului Cluj.

  **Contrasemnează:**

 **PREŞEDINTE SECRETAR GENERAL AL JUDEŢULUI**

 **ALIN TIȘE SIMONA GACI**